Magnus Magnusson

Magnus Magnusson (1929–2007) var en britisk programleder for TV, journalist, oversetter, forfatter og historiker av islandsk opprinnelse. Magnusson ble berømt som programleder gjennom 25 år, fra 1972 og til 1997, for spørreprogrammet mastermind i BBC.Goldman, Lawrence (2013): ODNB, Oxford Dictionary of National Biography 2005–2008, s. 740 hans faste frase var «jeg begynte så jeg vil fullføre» som ble sagt når tiden rant ut mens han leste et spørsmål i programmet.Word Histories, Notes on The British Phrase ‘I’ve Started, So I’ll Finish’, Wordhistories.net

 Liv og virke 
 Bakgrunn 
Magnusson ble født i Reykjavík, men vokste opp i Edinburgh i Skottland hvor hans far var islandsk konsul. I henholdt til islandsk navngiving skulle hans navn ha vært Magnús Sigursteinsson, men hans familie valgte å følge skotsk navneskikk ved at Magnus benyttet sin fars etternavn.«Famous Scots - Magnus Magnusson» , Find a Grave in Scotland

Han gikk på skole ved Edinburgh Academy og ved Jesus College i Oxford, og var med i skolens marsjerende hornorkester.«Magnus Magnusson», Telegraph Media Group Limited. 8. januar 2007. 

 Karriere 
Etter å ha tatt eksamen fra Jesus College ble han journalist for dagsavisene Scottish Daily Express og The Scotsman. Mellom 1962 og 1964 redigerte han Saltire Societys magasin, New Saltire. Magnusson, Magnus (red.): New Saltire No. 11, April 1964, New Saltire Ltd., Edinburgh Han ble frilanser i 1967 og jobbet deretter i BBC hvor han presenterte programmer om historie og arkeologi (inkludert Chronicle og BC The Archaeology of the Bible Lands), samt at han også opptrådte i nyhetsprogrammer. Han var rektor for University of Edinburgh fra 1975 til 1978 og ble senere nominelt overhode, det vil si Chancellor, for Glasgow Caledonian University.Magnus Magnusson, KBE, Chancellor of Glasgow Caledonian University (2002–2007)«Previous Chancellors» , GCU Han satt også som formann i Scottish Natural Heritage, en statlig organisasjon som håndterer Skottlands miljøspørsmål.

Magnussons mest berømte utsagn i Storbritannia fra Mastermind, som den nåværende verten John Humphrys har fortsatt å bruke, var «I've started so I'll finish» («Jeg begynte så jeg vil fullføre»).

Han har oversatt en rekke bøker fra islandsk og norrønt språk til engelsk. Blant disse er flere verker av romanforfatteren og nobelprisvinneren i litteratur, Halldór Laxness, og en rekke islandske sagaer: Njal's Saga (1960), The Vinland Sagas (1965), King Harald's Saga (1966) og Laxdaela Saga (1969). De siste oversatte han i sammen med Hermann Pálsson. Magnusson er også forfatter av en populærhistorisk bok vikingtiden kalt for The Vikings (revidert utgave i 2000). Foruten også en bok om skotsk historie, Scotland: The Story of a Nation (2000).

Minst tre av hans bøker er oversatt til norsk.

 Familie 
Magnusson var gift med Mamie Baird fra 1954 til hans død. Davison, Phil (19. april 2012): «Obituary: Mamie Magnusson; made her name in journalism when women were rarely seen in news rooms». The Scotsman. De fikk fem barn. Deres eldste sønn, Siggi, døde i en trafikkulykke i 1973, da han ble påkjørt av et kjøretøy like ved idrettsplassen til Glasgow Academy på Anniesland i byens West End. Deres datter Sally er også journalist, forfatter og TV-programleder, og yngste sønn Jon er TV-produsent, forfatter og regissør. Carlyle, Rachel (2. februar 2014): «BBC presenter Sally Magnusson on her mum's battle with dementia». BBC Press Office.«Mamie Magnusson». 17. april 2012. «Sally Magnusson, Presenter». BBC Press Office. Mars 2006. Arkivert fra originalen den 4. mai 2009. 

 Bibliografi 
 Fakers, Forgers and Phoneys: Famous Scams and Scamps, 2006
 Iceland Saga, 2005
 Keeping Your Words: An Anthology of Quotations, 2005
 Lindisfarne, 2004
 Keeping My Words, 2004
 The Vikings, 2003 – flere tidligere utgaver. – Vikingene!. Hjemmet, 1980. ISBN 82-7001-718-3
 Contested Mountains: Nature, Development and Environment in the Cairngorms Region of Scotland, 1880-1980, sammen med Robert A. Lambert, 2001
 Scotland: The Story of a Nation, 2000
 Magnus Magnusson's Quiz Book, 2000
 I've Started So I'll Finish, 1997
 Rum: Nature's Island, sammen med Iain Sarjeant, og Martin Howells, 1997
 Voyage of «Odin's Raven», sammen med Michael Ingram, 1997
 Icelandic Journals: Journals of Travel in Iceland 1871 and 1873 sammen med Fiona MacCarthy og William Morris, 1996
 The Return of Cultural Treasures, sammen Jeanette Greenfield, 1996
 Scottish Plants for Scottish Gardens, sammen med Jill Hamilton, og Jill Duchess of Hamilton, 1996
 Scotland Since Prehistory: Natural Change and Human Impact, sammen med T.C. Smout, 1993
 Landlord or Tenant?: A View of Irish History, 1978
 Liv og tro i vikingtiden Tiden forlag, 1978 ISBN 82-10-01432-3
 BC, the Archaeology of the Bible Lands, 1975
 Viking Expansion Westwards (Bodley Head Archaeology), 1973 – Funn og fakta om vikinger i vesterveg (Luther, 1975) ISBN 82-531-4064-9
 Introducing Archaeology (Bodley Head Archaeology), sammen med Martin Simmons, 1972

Referanser

 Eksterne lenker 

Magnus Magnusson Fund, Glasgow Caledonian University
The Magnus Magnusson Fellowship
Magnus Magnusson quotations 

Kategori:Britiske historikere
Kategori:Skotske forfattere
Magnus Magnusson
Magnus Magnusson
Kategori:Engelskspråklige forfattere
Magnus Magnusson
Kategori:Personer fra Edinburgh
Kategori:Order of the British Empire (KBE/DBE)